《题南峰褚道士》
唐代·于鹄

得道南山久，曾教四皓棋。闭门医病鹤，倒箧养神龟。

松际风长在，泉中草不衰。谁知茅屋里，有路向峨嵋。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。